
"Bencés építészet" Magyarországon

A magyarországi bencés építészetet a művészettörténeti kutatások alapján a szétaprózottság és a sokféleség jellemzi. 
A magyarországi bencés rend építkezéseit a 11. századi kezdetektől fogva a templomok, monostorépületek nagy  típusbeli változatossága, eltérő építészeti rendszerek alkalmazása és különböző épületformák megjelenése jellemezte. 
Ugyan az épületek gondolatisága hasonló, hiszen Nursiai Szent Benedek hitvallásán alapszik a rend szervezése és a templomaik felépítése, mégsem különböztethetünk meg csak „bencésnek” mondható épülettípust és jellemző stílusjegyeket.
Ami mégis bennük közösnek mondható, inkább a renden belüli tényezők, társadalmi szokások, konvenciók eredménye valamint ennek építészeti kivetülése.
„A szerzetességnek része az egyszerűséghez való vonzódás” /Varga Mátyás/, így ezeknek az eszméknek a múltbéli és kortárs gyakorlati megvalósult példáit elemezve kaphatunk egy átfogó képet a „bencés építészetről”.



